Anies Baswédan

Anies Rasyid Baswédan (hurup Arab Gundul: أنيس رشيد باسويدان) (lair 7 Méi 1969) entu Gubernur Jakarta sedari 16 Oktober 2017 ampé 16 Oktober 2022, nyang entarnya digantiin ama Héru Budi Hartono."Dilantik Presiden Jokowi, Anies-Sandi Resmi Pimpin DKI Jakarta 2017-2022" Sekretariat Kabinet. 16 Oktober 2017. Diaksès tanggal 22 Méi 2022. Dia nyalon jadi gubernur lantaran dicalonin ama Parté Gerindra ama Parté Keadilan Sejahtera, terus menang ngelawan Basuki Tjahaja Purnama. Dia punya wakil Sandiaga Uno mundur lantaran nyalon jadi wakil persidèn ndampingin Prabowo Subianto taon 2019. Akirnya, dipili lagi dah tu wakilnya Ahmad Riza Patria seabisnya dua taon jabatan wakil gubernur kosong. Entu waktu, dia perna ngejabat jadi Mentri Pendidikan èn Kebudayaan pas jamannya Persiden Joko Widodo.

Bulan Oktober 2022, atawa pasnya waktu kutika udah mao abis jabatan jadi gubernur, Anies dapet amanah deri Parté NasDem bakal jadi calon persidèn Indonésia di taon 2024. Dia dibakalcalonin ama Parté NasDem punya Dedengkot Umum Surya Paloh di NasDem Tower, Jakarta."Officially Announce Anies Baswedan To Be President Of 2024, NasDem: Why Not The Best?" Tempo.co. 3 Oktober 2022. Diaksès tanggal 15 Oktober 2022. Tadinya mah, Parté NasDem nyalonin tiga nama bakal calon persidèn, antara laèn Andika Perkasa, Ganjar Pranowo, èn terus Anies.

 Ruju'an 

Bangsaan:Tokoh pulitik Indonésia
Bangsaan:Biograpi